CELEX: 62012CN0456
Language: sk
Date: 2012-10-10 00:00:00
Title: Vec C-456/12: Návrh na začatie prejudiciálneho konania, ktorý podal Raad van State (Holandsko) 10. októbra 2012 — Minister voor Immigratie, Integratie en Asiel a O, ďalší účastník konania: B

26.1.2013   
            
            
               SK
            
            
               Úradný vestník Európskej únie
            
            
               C 26/19
            
         Návrh na začatie prejudiciálneho konania, ktorý podal Raad van State (Holandsko) 10. októbra 2012 — Minister voor Immigratie, Integratie en Asiel a O, ďalší účastník konania: B
   (Vec C-456/12)
   2013/C 26/33
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Raad van State
   
      Účastníci konania pred vnútroštátnym súdom
   
   
      Navrhovatelia opravného prostriedku: Minister voor Immigratie, Integratie en Asiel a O
   
      Ďalší účastník konania: B
   
      Prejudiciálne otázky
   
   
               1.
            
            
               Má sa smernica Európskeho parlamentu a Rady 2004/38/ES (1) z 29. apríla 2004 o práve občanov Únie a ich rodinných príslušníkov voľne sa pohybovať a zdržiavať sa v rámci územia členských štátov, ktorá mení a dopĺňa nariadenie (EHS) č. 1612/68 a ruší smernice 64/221/EHS, 68/360/EHS, 72/194/EHS, 73/148/EHS, 75/34/EHS, 75/35/EHS, 90/364/EHS, 90/365/EHS a 93/96/EHS vo vzťahu na podmienky práva na voľný pohyb rodinných príslušníkov občana Únie, ktorí sú štátnymi príslušníkmi tretej krajiny, tak ako v rozsudkoch Súdneho dvora Európskej únie vo veci Singh (2) (C-370/90) a vo veci Eind (3) (C-291/05) uplatniť obdobne na prípad, v ktorom sa občan Únie vráti do členského štátu, ktorého je štátnym príslušníkom, po tom, čo sa v rámci článku 21 ods. 1 Zmluvy o fungovaní Európskej únie, ako aj ako príjemca služieb v zmysle článku 56 ods. 1 tejto zmluvy, zdržiaval v inom členskom štáte?
            
         
               2.
            
            
               V prípade kladnej odpovede: je podmienkou, aby pobyt občana Únie v inom členskom štáte dosiahol určitú minimálnu dĺžku, aby po návrate občana Únie do členského štátu, ktorého je štátnym príslušníkom, prináležalo jeho rodinnému príslušníkovi, ktorý je štátnym príslušníkom tretej krajiny, v tomto členskom štáte právo na pobyt?
            
         
               3.
            
            
               V prípade kladnej odpovede: možno túto podmienku splniť aj v prípade, že nešlo o neprerušený pobyt, ale o pobyt s určitou frekvenciou ako napríklad týždenne cez víkendy alebo vo forme pravidelných návštev?
               …
            
         
               4.
            
            
               Zaniknú prípadné nároky rodinného príslušníka, ktorý je štátnym príslušníkom tretej krajiny, na právo na pobyt odvodené z práva Únie v prípade, že medzi návratom občana Únie do členského štátu, ktorého je štátnym príslušníkom, a pripojeniu sa rodinného príslušníka z tretej krajiny v tomto členskom štáte uplynulo značné obdobie?
            
         
      (1)  Ú. v. EÚ L 158, s. 77; Mim. vyd. 05/005 s. 46.
   
      (2)  Rozsudok zo 7. júla 1992. Zb. s. I-4265.
   
      (3)  Rozsudok z 11. decembra 2007, Zb. s. I-10719.